'n Juweeltjie uit my kinderdae – Perdebytjie se nes
Posted on August 31, 2018 August 31, 2018 by perdebytjie
'n Juweeltjie uit my kinderdae
Ek is 'n sentimentele opgaarder en soms as ek kaste regpak, kom ek op goed af uit my verlede, wat my laat terugverlang na 'n tyd wat was. So ontdek ek toe hierdie handpoppies wat ek en ons bure se dogtertjie lank gelede gemaak het. Ons het alles met oorskiet lappies gemaak en die poppies se gesigte met kleurpotlood geteken. Ek glo nie daar was toe al viltpuntpenne nie. Elke stekie is met die hand gewerk.
'n Oopgesnyde kartonboks is op 'n lae tafel staangemaak en die pote toegespan met 'n ou laken, sodat ons ongesiens onder die tafel kon lê. Gordyntjies wat ons sommer so met die hand oopgetrek het, het die poppekas afgerond. Ek kan nie onthou wat ons as agtergrond gebruik het nie, maar ek is seker dit was ook heel skeppend.
Aanvanklik het ons net lappoppies gehad, maar het later 'n paar koppe gemaak van papierpap en gom, wat ons geverf het. Die probleem was nou om die lywe aan die koppe vas te sit, maar toe maak ons ook 'n gawe plan. Die lywe bly los en word net met 'n rekkie om die wysvinger vasgemaak en die kop kom op die vinger.
In alle erns begin ons toe oefen vir 'n opvoering. Ek dink daar was Punch en Judy, wat mekaar heeltyd geslaan het en ook 'n prins en prinses. Natuurlik 'n seerower en 'n polisieman ook en 'n ou omie. Ek kan nie meer sy rol onthou nie, maar hy het sulke bruin plooie op sy voorkop. Daar was ook 'n mal professor met 'n draadraambrilletjie en twee van my wisseltande(kiestande) vir oë!
Saterdagmiddag het aangebreek en die hele buurt se kinders was daar. Ons het pakkies spingmielies en lekkers ook verkoop en die opbrengs van die uiters geslaagde vertoning was 'n hele R2.50! Ons het dit geskenk aan die destydse Transvaler Kersfeesfonds.
Punch en Judy. Judy se oë is twee haarkrullerpennetjies…
Die prinsessie, ons eerste poppie, wat deur my vriendinnetjie gemaak is…
Die ou oom en die prins…
Die seerower, wat ook soms 'n duiwel was. Sy oë is gemaak van tissues wat ons in die holtes gestop het…
Sy volle mondering…
'n Foto van 'n lyf, om te wys hoe dit maklik saam met enige kop gebruik kon word…
Die mal professor. Sy oë is my gewisselde kiestande…lol!
Die bedankingsbriefie wat ons gekry het van die sekretaris van die Sinodale Kommissie…
Die kwitansie vir 'n volle R2.50…
Dit was iewers in Augustus of September 1965, drie-en-vyftig jaar gelede!
53 Replies to "'n Juweeltjie uit my kinderdae"
Wat hadden wij vroeger een plezier met ons speelgoed.
Dan vind ik het gedoe met beeldschermen van nu maar een gemis.
Beslis Rob. Ons het onsself ure besig gehou met kreatiewe dinge.
R2-50, vandag kan dit nie eers meer 'n suigstokkie koop nie, maar 53 jaar gelede was dit baie geld.
Julle poppe is te oulik
Absoluut niks werd nie. Ons het nogal so ewe met 'n tjek betaal, sien ek op die kwitansie. Deesdae sal dit heelwat meer as R2.50 kos om die tjek te wissel. Gebruik mense nog tjeks??
Ach wat aandoenlijk. Dit zijn juweeltjes.
Dis kosbare herinneringe Bytjie. Julle was regtig kreatief. En goedhartig.
Ai, ek verlang soms so na daardie onskuldige tye. Dankie vir inloer, Hester.
Oh wat geweldig dat je dat nog allemaal hebt!
We hadden niet veel nodig hè… niet in SA en ook niet in Holland.. spelen konden kinderen met van alles! 🙂
Ek het nog so 'n ou tas vol goedjies uit my jeug. Sal bietjie daaroor skryf so mettertyd. Dankie dat jy kom lees het, Trees.
Treasures to hang to. 🙂
Thanks Brian. I don't know how much you understand about this, but I trust that the translation gives the right story.
The translation is rather awful, but I've seen enough bad translations to "parch" and mend. 🙂
Your emoticons have just been translated into two squares… 😦
Dit was destyds 'n stewige bedrag! Daardie professor lyk asof hy Frankenstein sou kon oortref.
Hehe, hy is effe grillerig, Frannie!
Wat een mooie, tastbare herinneringen uit je kindertijd. Die moet je koesteren.
Klaar weer die poppies gebêre, saam met die brief. My kinders sal dit seker eendag weggooi as hulle my goed kom opruim. Dankie vir inloer, Bea
Wij maakten die dingen ook vroeger! Leuk terug te zien…
Dit kom daarvan as mens opgaar!
Ik heb als twaalf of dertienjarige ook nog zulke poppen gemaakt, maar die zijn met de tijd verdwenen.
Dit was heerlike tye. Dankie dat jy kom lees het, Suske.
Nou onthou ek ook die pop-makery en poppekas. Ons was darem baie vindingryk gewees. Enige ding kon gebruik word as iets om mee te speel. Sjoe maar jou versameling poppe het goed oorleef tot nou toe. Dankie dat jy dit gedeel het. Mens het sulke poste nodig om te wys hoe goed die lewe was en dalk eintlik nog steeds is as ons net daarvoor gaan soek.
Die poppies is redelik gehawend, maar het darem die tyd redelik goed deurstaan, Ineke. Ons het vreeslik konsert ook gehou…lekker dae gewees.Vandag se kinders spring op springkastele, kyk tv en speel op klaarvervaardigde klimrame en speelgoed…niks skeppend nie. Eintlik hartseer.
Baie hartseer. Ons het ook baie buite gespeel. Ook by die skool. Cowboys en crooks was ook maar gewelddadig gewees.
Ai, hoe verbeel ek my nou hoe dit by die poppestel moes gelyk het. Dit moes die lekkerste herinneringe vir jou teruggebring het, Dina. Sorgelose kindertyd – wie kan dan nou nie sentimenteel raak daaroor nie!?
Ek dink dit was 'n vreeslike flou vertoning, maar kinders gee nie om daarvoor nie. Hulle gaan mos in hul eie verbeelding in. Dis wat hartseer is vandag, dat die verbeeldingswêreld vernietig word deur klaargeskepte beelde, wat heeldag op skerms in kinders se kele afgedruk word.
Van met dolosse speel en verbeel vuurhoutjieboksies is plaasbakkies sal vandag se kinders niks weet nie.
Dit is soooo spesiaal!
My dogter het handpoppe nodig gehad. Aan die begin van daardie jaar vra ek 'n baie kreatiewe vriendin om vir my poppe te maak. Alhoewel sy baie opgewonde en vol planne was, het daar min van gekom. Toe sit ek 'n hele dag en maak poppe, maar die standaard was ook nie reg nie. Genadiglik het hul iewers 'ordentlike' poppe in die hande gekry.
Ons poppe sou seker nie aan die standaard voldoen het nie, maar dit was so lekker om dit self te maak. 😄😄
Jou poppe is pragtig.
Dankie Toortsie.Die pret wat ons daarmee gehad het ,is onvervangbaar.
Dis amasing dat dit so oulik behoue gebly het. Ek ervaar sommer die hele gedoente. Ek en mmy sus het nou weer papierpoppe gedoen. Ma se mode boeke gevat en daaruit vir ons poppe rokke afgeteken… goeie ou dae
O ja, ek onthou ook die papierpoppe…netso lekker daarmee gespeel.
Dink julle was baie kreatief, maar poppe freak my heeltemal uit, nog altyd. Moet sê, ek was mal oor papier-poppe, gedink dis baie cool. En daai wat mens uit mango pitte gemaak het, sommer so hele familie met gesiggies op
Interessant dat jy dit se van poppe. Ek het al van 'n paar mense gehoor wat niks van poppe hou nie. My kleinseun haat enige standbeelde en loop wye draaie om enige ding wat soos 'n mensbeeld of pop lyk.
Hmmm, ja daai oë wat mens so volg…
Die goeie oude poppenkasttijd !
Ek wonder of daar nog soiets is?
Ze bestaan nog wel …
Heerlijk. Mooi die poppen ook. En prachtig dat de zeerover en duivel gewoon door dezelfde pop werden neergezet, als kind kan er best veel. groetjes, Hanneke